Job 19 HLGN - Naghambal si Job - Dayon nagsabat si - Bible Gateway\nJob 19 Ang Pulong Sang Dios (HLGN)\n19 Dayon nagsabat si Job, 2 “Hasta san-o pa ninyo ako paantuson kag sakiton sa inyo mga ginapanghambal? 3 Pila na ka beses[a] nga ginainsulto ninyo ako. Wala kamo mahuya sa pagpakalain sa akon. 4 Kon nakasala gid man ako, akon na ina problema. 5 Nagahunahuna kamo nga matarong kamo sang sa akon, kag ginakabig ninyo ang akon pag-antos nga pamatuod nga nakasala ako. 6 Pero ang Dios ang naghimo sini sa akon. Siya ang nagbutang sang siod sa akon palibot.